જેતે સમયે વરસાદ ઓછો હોઈ તળાવ સુકાઈ ગયેલ, એવા સુકાઈ ગયેલા તળાવમાં લોકો બેત્રણ હાથ જેવાં વિરડાં ગાળીને પાણી વાટકાથી ઉલેચીને વપરાશમાં લેતા, અને એવા એક વિરડાંમાં ત્યારે આદરિયાણામાં ગેલવા (જેલવા) કુળના ચારણ રહેતાં (હાલ જે કેસરિયા કુળનાં જે ચારણ રહે છે એમનું તો આ આદરિયાણા ગામે મોસાળ) એવાં એ ગેલવા કુળની ચારણ બાઈની ઓળકીએ પાણી પીવા એ વિરડાંમાં માથું ઘાલ્યું અને કાળી માટીમાં પહેલેથીજ લપસણું થઈ ગયેલું એ વિરડું ઓળકી માટે જીવલેણ નીવડ્યું અને એવી ફસાઈ કે આગળના બે પગ અને શીંગડા વાળું મોઢું લપસી ને અંદર ગયું અને બસ નાકનો આગળનો ભાગજ પાણીમાં ડૂબી ગયો અને શ્વાસ રૂંધાઇ ગયો,